

      2                 Poslovni broj: Pp-6253/2026


                     [image: grb-rh]
     REPUBLIKA HRVATSKA
OPĆINSKI PREKRŠAJNI SUD U ZAGREBU
  Zagreb, Avenija Dubrovnik 8
Poslovni broj: Pp-6253/2026

U   I M E   R E P U B L I K E   H R V A T S K E 

P R E S U D A

	Općinski prekršajni sud u Zagrebu, po sucu Mariji Malenica-Marić, uz sudjelovanje Marije Halozar kao zapisničara, u prekršajnom predmetu protiv okrivljenice Helene Andračić, zbog prekršaja iz čl. 22. st. 5. Zakona o zaštiti od nasilja u obitelji, ispitujući optužni prijedlog PU zagrebačke, II Policijske postaje Zagreb,  Klasa: 211-07/24-5/26223, 28. srpnja 2026.

                                                    p r e s u d i o   j e

            I Temeljem čl. 161. st. 6.  Prekršajnog zakona (Narodne novine 107/07, 39/13, 157/13,110/15, 70/17,118/18 i 114/22), 

Okrivljenica: Helena Andračić, kći Ilije, rođena 15. listopada 1984. državljanka RH, OIB:38139004540, s prebivalištem u Zagrebu, Peruanska 2, SSS, 

o s l o b a đ a  s e  o p t u ž b e 
 da bi:
u mjesecu travnju 2024. u prijepodnevnim satima u Zagrebu, Samoborska 63, nakon kraće prepirke s maloljetnim sinom Antonijom Dujmović Andračić (rođenim 15. srpnja 2011.), udarila ga otvorenim dlanom lijeve ruke u predjelu njegove desne strane lica, nakon čega se osjećao tužno i ljut na sebe, 
	pa da bi time počinila prekršaj opisan po čl. 10. Zakona o zaštiti od nasilja u obitelji, kažnjiv po čl. 22. st. 5. istog Zakona (Narodne novine 70/17, 126/19, 84/21, 114/22 i 36/24),

           II Temeljem čl. 140. st. 2. Prekršajnog zakona troškovi prekršajnog postupka iz čl.138. st. 2. t. 2. do 5. i t. 7. Prekršajnog zakona padaju na teret proračunskih sredstava.
Obrazloženje

1. PU zagrebačka, II Policijska postaja Zagreb pod klasom: 211-07/24-5/26223 podnijela je 24. listopada 2024. optužni prijedlog protiv okrivljenice zbog djela prekršaja iz. čl. 22. st. 5. Zakona o zaštiti od nasilja u obitelji, te je ovaj sud 9. prosinca 2024. donio presudu kojom se okrivljenica oslobađa optužbe, međutim ista je povodom žalbe tužitelja, rješenjem Visokog prekršajnog suda Republike Hrvatske ukinuta i predmet je dostavljen ovome sudu na ponovno suđenje. 
	2. Sud je ispitujući optužni prijedlog našao da djelo koje se okrivljenici stavlja na teret nije po propisu prekršaj. 

3. Naime, protupravno ponašanje opisano u optužnom prijedlogu ne predstavlja prekršaj iz čl. 22. st. 5. Zakona o zaštiti od nasilja u obitelji, budući je odredbom  čl. 10. st. 1. t. 2. Zakona o zaštiti od nasilja u obitelji propisano, da je nasilje u obitelji tjelesno kažnjavanje ili drugi načini ponižavajućeg postupanja prema djeci, dok je odredbom čl. 22. st. 1. istog Zakona propisano, da tko počini nasilje iz čl.10. ovoga Zakona, kazniti će se za prekršaj novčanom kaznom u iznosu od najmanje 300,00 eura ili kaznom zatvora do 90 dana, a odredbom čl. 22. st. 5. navedenog Zakona propisano je, da ako je nasilje iz st. 1. ovoga članka počinjeno na štetu djeteta ili osobe s invaliditetom ili osobe starije životne dobi, počinitelj će se kazniti za prekršaj novčanom kaznom u iznosu od najmanje 1700,00 eura ili kaznom zatvora u trajanju od najmanje 70 dana. Dakle, u optužnom prijedlogu, u činjeničnom opisu prekršaja, nedostaje bitno obilježje prekršaja iz citiranih odredbi, koje predstavlja odlučnu činjenicu koja čini biće prekršaja iz čl. 10. Zakona o zaštiti od nasilja u obitelji, odnosno, u činjeničnom opisu djela prekršaja nije navedeno da je okrivljenica počinila nasilje u obitelji, što je bitno obilježje ovog djela prekršaja iz čl. 10. Zakona o zaštiti od nasilja u obitelji, kažnjivo po čl. 22. st. 5. istog Zakona, koja odredba sankcionira počinitelja koji počini nasilje iz čl. 10. Zakona o zaštiti od nasija u obitelji, koje je počinjeno na štetu djeteta ili osobe s invaliditetom ili osobe starije životne dobi, u konkretnom slučaju, na štetu djeteta, što isto tako, nije navedeno u činjeničnom opisu djela prekršaja u optužnom prijedlogu, zbog čega djelo na način kako se okrivljenici stavlja na teret po propisu nije prekršaj.
  
	4. Slijedom navedenog, kako činjenični opis djela prekršaja koji se okrivljenici stavlja na teret ne sadrži obilježja djela prekršaja iz naprijed citiranih odredbi, to je sud ispitujući optužni prijedlog i donio presudu kojom se okrivljenica oslobađa optužbe zbog prekršaja iz čl. 22. st. 5. Zakona o zaštiti od nasilja u obitelji.

	5. Okrivljenica je oslobođena optužbe, pa je shodno tome odlučeno da troškovi prekršajnog postupka padaju na teret proračunskih sredstava.

                                                   U Zagrebu 28. srpnja 2026.


    Zapisničar	 						     	               Sudac
Marija Halozar							   Marija Malenica-Marić


            Uputa o  pravnom lijeku:
	Protiv presude dopuštena je žalba u roku od 8 dana od dana dostave  prijepisa presude. Žalba se podnosi Općinskom prekršajnom sudu u Zagrebu, Avenija Dubrovnik 8, u dva  primjerka, a o žalbi odlučuje Visoki prekršajni sud Republike Hrvatske.

Dostavna naredba:

	1. okrivljenici, Heleni Andračić, Zagreb, Peruanska ulica 2,
	2. tužitelju, PU zagrebačkoj, II Policijskoj postaji, klasa: 211-07/24-5/26223, 
	3. pismohrana, ovdje	

